अन्तर कलेज क्रिकेट सुरु
रूपन्देही जिल्ला क्रिकेट संघको आयोजनामा शनिबार शेरबहादुर सेन्चुरी अन्तरकलेज जिल्लास्तरीय ट्वान्टी–२० क्रिकेट प्रतियोगिता सुरु भएको छ । पहिलो खेलमा साई ग्लोबल कलेज भैरहवाले शान्ति नमूना माविलाई ४८ रनले हराएको छ । सिद्धार्थ रंगशालामा टस जितेर ब्याटिङ गरेको साई ग्लोबलले २० ओभरमा ५ विकेट गुमाई १ सय ३३ रन बनायो ।
भैरहवा — रूपन्देही जिल्ला क्रिकेट संघको आयोजनामा शनिबार शेरबहादुर सेन्चुरी अन्तरकलेज जिल्लास्तरीय ट्वान्टी–२० क्रिकेट प्रतियोगिता सुरु भएको छ । पहिलो खेलमा साई ग्लोबल कलेज भैरहवाले शान्ति नमूना माविलाई ४८ रनले हराएको छ । सिद्धार्थ रंगशालामा टस जितेर ब्याटिङ गरेको साई ग्लोबलले २० ओभरमा ५ विकेट गुमाई १ सय ३३ रन बनायो ।शाहब आलमले नटआउट ३६ र इमरान खानले ३१ रन बनाए । शान्तिका रन्जित खड्काले २ विकेट लिए । जवाफी ब्याटिङ गरेको शान्तिले ८ विकेट गुमाई ८५ रनमै सीमित रह्यो । रन्जित खड्काले १६ र जय गोदारले १३ रन बनाए । म्यान अफ द म्याच साई ग्लोबलका इमरान खानले ३ विकेट लिए । दोस्रो खेलमा सेन्ट जोसेफ कलेजले तिनाउ टेक्निकल कलेजलाई १ सय १७ रनले पराजित गरेको छ । टस जितेको सेन्ट जोसेफले ८ विकेट गुमाएर १ सय ४२ रन बनायो । निश्चल चौधरीले ४८ र लालबहादुर अधिकारीले ४२ रनको योगदान गरे । तिनाउका सुरज पाण्डे, निशान्त पुरी र शम्भु पाण्डेले २–२ विकेट लिए । जवाफमा तिनाउ ८.१ ओभरमा २५ रनमै समेटियो । आकाश खत्रीले ६ रन बनाए । जोसेफका लालबहादुर अधिकारीले ह्याट्रिकसहित ५ विकेट लिए । २ रन खर्चेका उनी म्यान अफ द म्याच भए । आशिष घिमिरेले ३ विकेट लिए । जिल्लाका १६ कलेज सहभागी यो प्रतियोगिता मंसिर १४ सम्म चल्नेछ । विजेताले ४० हजार, उपविजेताले २० हजार र उत्कृष्ट खेलाडीले ५ हजार नगद पुरस्कार प्राप्त गर्नेछन् । युवा व्यवसायी विमल सेन्चुरीले हजुरबुवा शेरबहादुरको स्मृतिमा प्रतियोगितालाई मुख्य प्रायोजन गरेका छन् ।